ᱯᱟᱫᱢᱤᱱᱤ ᱯᱨᱤᱭᱟᱫᱟᱨᱥᱤᱱᱤ

ᱯᱟᱫᱢᱤᱱᱤ ᱯᱨᱤᱭᱟᱫᱟᱨᱥᱤᱱᱤ (ᱛᱟᱭᱚᱢ ᱛᱮ ᱯᱟᱫᱢᱤᱱᱤ ᱨᱟᱢᱪᱚᱸᱫᱽᱨᱚᱱ) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱚᱨ, ᱮᱱᱮᱡᱤᱭᱟᱹ ᱟᱨ ᱠᱳᱨᱤᱭᱳᱜᱽᱨᱟᱯᱷᱚᱨ ᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱑᱙᱕᱐ ᱟᱨ ᱑᱙᱖᱐ ᱜᱮᱞᱟᱝ ᱨᱮ ᱛᱟᱢᱤᱞ, ᱠᱟᱱᱱᱟᱰᱟ ᱟᱨ ᱦᱤᱱᱫᱤ ᱯᱷᱤᱞᱢ ᱨᱮ ᱥᱚᱯᱚᱨᱴᱤᱝ ᱨᱳᱞ ᱨᱮ ᱠᱟᱹᱢᱤ ᱟᱠᱟᱫᱟ᱾ ᱩᱱᱤ ᱵᱟᱸᱜᱽᱞᱳᱨ ᱨᱮ ᱱᱟᱴᱭᱟ ᱯᱨᱤᱭᱟ ᱧᱩᱛᱩᱢ ᱛᱮ ᱢᱤᱫ ᱮᱱᱮᱡ ᱟᱥᱲᱟ ᱮ ᱛᱷᱟᱯᱚᱱ ᱠᱮᱫᱟ ᱟᱨ ᱯᱟᱹᱴᱷᱩᱣᱟᱹ ᱠᱚ ᱮᱱᱮᱡ ᱨᱮ ᱴᱨᱮᱱ ᱠᱮᱫ ᱠᱚᱣᱟ᱾ ᱒᱐᱑᱓ ᱨᱮ, ᱩᱱᱤ ᱠᱚᱨᱱᱟᱴᱚᱠ ᱥᱚᱨᱠᱟᱨ ᱠᱷᱚᱱ ᱥᱟᱱᱛᱟᱞᱟ ᱱᱟᱴᱭᱟ ᱥᱨᱤ ᱟᱣᱟᱨᱰ ᱮ ᱧᱟᱢ ᱠᱮᱫᱟ᱾

ᱱᱤᱡᱮᱨ ᱡᱤᱭᱚᱱ
ᱢᱟᱵᱷᱮᱞᱤᱠᱟᱨᱟ, ᱠᱮᱨᱟᱞᱟ ᱨᱮ ᱡᱟᱱᱟᱢ ᱠᱟᱛᱮ, ᱩᱱᱤ ᱫᱚ ᱪᱮᱱᱱᱟᱭ ᱨᱮ ᱦᱟᱨᱟ ᱵᱩᱨᱩ ᱞᱮᱱᱟ᱾ ᱩᱱᱤ ᱵᱟᱡᱷᱩᱵᱷᱩᱨ ᱵᱤ. ᱨᱟᱢᱟᱭᱟᱦ ᱯᱤᱞᱟᱭ ᱴᱷᱮᱱ ᱠᱷᱚᱱ ᱮᱱᱮᱡ ᱮ ᱪᱮᱫ ᱞᱮᱱᱟ᱾ ᱯᱟᱫᱢᱤᱱᱤ ᱯᱨᱤᱭᱟᱫᱟᱨᱥᱤᱱᱤ ᱫᱚ ᱛᱷᱟᱞᱟᱥᱥᱮᱨᱤ ᱨᱤᱱᱤᱡ ᱨᱟᱢᱪᱚᱸᱫᱽᱨᱚᱱ ᱥᱟᱶ ᱮ ᱵᱟᱯᱞᱟ ᱞᱮᱱᱟ ᱟᱨ ᱱᱩᱠᱤᱱ ᱡᱳᱲᱤ ᱨᱤᱱ ᱓ ᱠᱚᱲᱟ ᱟᱨ ᱑ ᱠᱩᱲᱤ ᱢᱮᱱᱟᱜ ᱠᱚᱣᱟ᱾

ᱠᱮᱨᱤᱭᱚᱨ
ᱩᱱᱤ ᱵᱟᱸᱜᱽᱞᱳᱨ ᱨᱮ ᱢᱤᱫ ᱮᱱᱮᱡ ᱟᱥᱲᱟ ᱮ ᱛᱷᱟᱯᱚᱱ ᱠᱮᱫᱟ᱾ ᱩᱱᱤ ᱭᱩᱱᱟᱭᱴᱮᱰ ᱠᱤᱝᱰᱚᱢ ᱟᱨ ᱭᱩᱱᱟᱭᱴᱮᱰ ᱥᱴᱮᱴᱥ ᱞᱮᱠᱟᱱ ᱫᱤᱥᱚᱢ ᱨᱮ ᱟᱡ ᱯᱟᱹᱴᱷᱩᱣᱟᱹ ᱥᱟᱶ ᱮᱱᱮᱡ ᱠᱚᱱᱥᱚᱨᱴ ᱮ ᱠᱚᱨᱟᱣ ᱟᱠᱟᱫᱟ᱾ ᱩᱱᱤ ᱚᱱᱟ ᱨᱤᱱᱤᱡ ᱦᱮᱰ ᱞᱮᱠᱟᱛᱮ ᱵᱟᱦᱟᱞ ᱦᱩᱭ ᱞᱮᱱᱟ ᱛᱚᱠᱷᱚᱱ ᱠᱚᱨᱱᱟᱴᱚᱠ ᱥᱚᱨᱠᱟᱨ ᱫᱚ 'ᱮᱰᱭᱩᱠᱮᱥᱚᱱ ᱵᱳᱨᱰ' ᱮ ᱵᱮᱱᱟᱣ ᱠᱮᱫᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ